CELEX: 32009D0537
Language: bg
Date: 2009-07-08 00:00:00
Title: 2009/537/ЕО: Решение на Комисията от 8 юли 2009 година за изменение на допълнението към приложение VI към Акта за присъединяване на България и Румъния по отношение на определени млекопреработвателни предприятия в България (нотифицирано под номер C(2009) 5314) (Текст от значение за ЕИП)

11.7.2009   
            
            
               BG
            
            
               Официален вестник на Европейския съюз
            
            
               L 180/18
            
         
      РЕШЕНИЕ НА КОМИСИЯТА
   
   от 8 юли 2009 година
   за изменение на допълнението към приложение VI към Акта за присъединяване на България и Румъния по отношение на определени млекопреработвателни предприятия в България
   (нотифицирано под номер C(2009) 5314)
   (текст от значение за ЕИП)
   (2009/537/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Акта за присъединяване на България и Румъния, и по-специално глава 4, раздел Б, буква е), първа алинея от приложение VI към него,
   като има предвид, че:
   
               (1)
            
            
               С Акта за присъединяване на България и Румъния за България бяха предвидени преходни периоди за привеждане на някои млекопреработвателни предприятия в съответствие с изискванията на Регламент (ЕО) № 853/2004 на Европейския парламент и на Съвета от 29 април 2004 г. относно определяне на специфични хигиенни правила за храните от животински произход (1).
            
         
               (2)
            
            
               България предостави гаранции, че три млекопреработвателни предприятия са приключили процеса на модернизиране и понастоящем отговарят напълно на изискванията на законодателството на Общността. На едно от тези предприятия е разрешено да получава и преработва без разделяне отговарящо и неотговарящо на изискванията сурово мляко. Поради това то следва да бъде включено в списъка в глава I на допълнението към приложение VI. Едно млекопреработвателно предприятие, понастоящем включено в глава I, ще преработва единствено съответстващо на критериите сурово мляко и поради това ще бъде считано за одобрено от ЕС млекопреработвателно предприятие. С оглед на предходното това предприятие следва да бъде заличено от списъка в глава I на допълнението към приложение VI.
            
         
               (3)
            
            
               Въз основа на гореизложеното допълнението към приложение VI към Акта за присъединяване на България и Румъния следва да бъде съответно изменено.
            
         
               (4)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Допълнението към приложение VI към Акта за присъединяване на България и Румъния се изменя в съответствие с приложението към настоящото решение.
   Член 2
   Адресати на настоящото решение са държавите-членки.
   
      Съставено в Брюксел на 8 юли 2009 година.
      
         
            За Комисията
         
         Androulla VASSILIOU
         
         
            Член на Комисията
         
      
   
   
      (1)  ОВ L 139, 30.4.2004 г., стр. 55.
   
      ПРИЛОЖЕНИЕ
      Глава I на допълнението към приложение VI към Акта за присъединяване на България и Румъния се изменя, както следва:
      
                  1.
               
               
                  Добавя се следното вписване:
                  
                              №
                           
                           
                              Вет. №
                           
                           
                              Име на предприятието
                           
                           
                              Град/улица или село/област
                           
                        
                              „47
                           
                           
                              2812010
                           
                           
                              ET „Младост-2 — Янко Янев“
                           
                           
                              гр. Ямбол, ул. „Ямболен“ 13“
                           
                        
            
                  2.
               
               
                  Заличава се следното вписване:
                  
                              №
                           
                           
                              Вет. №
                           
                           
                              Име на предприятието
                           
                           
                              Град/улица или село/област
                           
                        
                              „22
                           
                           
                              BG 2012043
                           
                           
                              „Агропродукт“ ООД
                           
                           
                              
                                          гр. Сливен
                                       
                                    
                                          кв. Индустриален“